ସର୍ବଶିକ୍ଷା ଅଭିଯାନ ଜିଲା ପ୍ରକଳ୍ପ କାର୍ଯ୍ୟାଳୟରେ ତାଲା ପକାଇଲେ କର୍ମଚାରୀ\nକୋରାପୁଟ,୧୧ା୨(ସ୍ବ.ପ୍ର): ଓପେପାର ରାଜ୍ୟ ସଂଘ ଆହ୍ବାନ କ୍ରମେ କୋରାପୁଟ ଜିଲା ସର୍ବଶିକ୍ଷା ଅଭିଯାନ ପ୍ରକଳ୍ପ କାର୍ଯ୍ୟାଳୟର କର୍ମଚାରୀମାନେ ବିଭିନ୍ନ ଦାବି ନେଇ ଗତ ୪ତାରିଖରୁ କାର୍ଯ୍ୟବନ୍ଦ ଆନ୍ଦୋଳନ ଚଳାଇଛନ୍ତି। ସୋମବାର ଜିଲା ପ୍ରକଳ୍ପ କାର୍ଯ୍ୟାଳୟରେ କର୍ମଚାରୀମାନେ ତାଲା ପକାଇଦେଇଛନ୍ତି। ଫଳରେ ସମସ୍ତ କାର୍ଯ୍ୟ ଠପ୍ ହୋଇପଡ଼ିଛି। ଜିଲା ଓପେପା କର୍ମଚାରୀ ସଂଘର ସଭାପତି ଦୀପକ କୁମାର ସାହୁଙ୍କ ନେତୃତ୍ୱରେ ସମ୍ପାଦକ ଜଗନ୍ନାଥ ପ୍ରସାଦ ମିଶ୍ରଙ୍କ ନେତୃତ୍ୱରେ ସମସ୍ତ ସଦସ୍ୟ ଆନ୍ଦୋଳନ ଜାରି ରଖିଛନ୍ତି।\nପରୀକ୍ଷା କେନ୍ଦ୍ର ବଦଳି ଦାବିଃ ୫ଘଣ୍ଟା ରାସ୍ତାରୋକୋ କଲେ ଛାତ୍ରୀଛାତ୍ର\nବନ୍ଧୁଗାଁ , ୧୧।୨(ଡି.ଏନ୍.ଏ.): ପରୀକ୍ଷା କେନ୍ଦ୍ରକୁ ବିରୋଧ କରି କୋରାପୁଟ ଜିଲା ବନ୍ଧୁଗଁା ବ୍ଲକ କୁମ୍ଭାରୀପୁଟ ପଞ୍ଚାୟତର ଏସ୍ଏସ୍ଡି କଲେଜର ଛାତ୍ରୀଛାତ୍ର ସୋମବାର ରାସ୍ତାରୋକୋ କରିଥିଲେ। ଫଳରେ ସକାଳ ୭ଟାରୁ ମଧ୍ୟାହ୍ନ ୧୨ଟା ପର୍ଯ୍ୟନ୍ତ ଗାଡ଼ି ଚଳାଚଳ ବନ୍ଦ ଥିଲା। ଖବରପାଇ ପ୍ରଶାସନିକ ଅଧିକାରୀ ଘଟଣାସ୍ଥଳରେ ପହଞ୍ଚି ପିଲାଙ୍କୁ ବୁଝାଶୁଝା ପରେ ରାସ୍ତାରୋକୋ ହଟିଥିଲା।\nପ୍ରଧାନମନ୍ତ୍ରୀଙ୍କ ଉଦ୍ଦେଶ୍ୟରେ ଦାବିପତ୍ର ଦେଲା କୋରାପୁଟ ବାର୍ ଆସୋସିଏଶନ\nକୋରାପୁଟ, ୧୧ା୨(ସ୍ବ.ପ୍ର): ଭାରତୀୟ ଆଇନଜୀବୀ ପରିଷଦ ଓ ରାଜ୍ୟ ଆଇନଜୀବୀ ପରିଷଦ ମିଳିତ ଆହ୍ବାନ କ୍ରମେ ସୋମବାର କୋରାପୁଟ ବାର୍ ଆସୋସିଏଶନ ପକ୍ଷରୁ ୫ଦଫା ଦାବି ନେଇ ସୋମବାର ପ୍ରଧାନମନ୍ତ୍ରୀଙ୍କ ଉଦ୍ଦେଶ୍ୟରେ ଜିଲା ପ୍ରଶାସନକୁ ଏକ ଦାବିପତ୍ର ଦିଆଯାଇଛି।\nସଡ଼କ ଦୁର୍ଘଟଣାରେ ଜଣେ ମୃତଃ ୨ ଗୁରୁତର\nକୋରାପୁଟ, ୧୧ା୨(ସ୍ବ.ପ୍ର): କୋରାପୁଟ-ସୁନାବେଡା ୨୬ନମ୍ବର ଜାତୀୟ ରାଜପଥର ନୂଆ କଲୋନୀଠାରେ ରବିବାର ବିଳମ୍ବିତ ରାତିରେ ଏକ ସଡ଼କ ଦୁର୍ଘଟଣା ଘଟିଛି। ଏଥିରେ ୩ଜଣ ଗୁରୁତର ଆହତ ହୋଇ ଚିକିତ୍ସାଧୀନ ଥିବାବେଳେ ସୋମବାର ଜଣଙ୍କର ମୃତ୍ୟୁ ହୋଇଯାଇଛି।\n୨ ମୋଟରସାଇକେଲ ମୁହାଁମୁହିଁଃ ୧ ମୃତ, ୩ ଆହତ\nମାଲକାନଗିରି, ୧୧।୨(ଡି.ଏନ୍.ଏ.): ମାଲକାନଗିରି ଜିଲା ଏମ୍ଭି ୩୮ ଗ୍ରାମ ନିକଟରେ ସୋମବାର ୨ଟି ମୋଟରସାଇକେଲ ମଧ୍ୟରେ ମୁହାଁମୁହିଁ ଧକ୍କା ହୋଇଛି। ଏଥିରେ ଜଣଙ୍କର ମୃତ୍ୟୁ ଘଟିଥିବା ବେଳେ ୩ଜଣ ଆହତ ହୋଇଛନ୍ତି।\nପାଚିକା ନିଯୁକ୍ତିରେ ତ୍ରୁଟି ନେଇ ଅସନ୍ତୋଷ\nପଦ୍ମପୁର,୧୧।୨ (ଡି.ଏନ୍.ଏ.)- ରାୟଗଡା ଜିଲା ପଦ୍ମପୁର ବ୍ଲକ ଅଧୀନ ୨ଟି ଛାତ୍ରାବାସରେ ପାଚିକା ନିଯୁକ୍ତିରେ ତ୍ରୁଟି ହୋଇଥିବା । ଏ ନେଇ ସାଧାରଣରେ ଅସନ୍ତୋଷ ଦେଖାଦେଇଛି।\nବଡ଼ ମନା କରିବାରୁ ବେଦୀରେ ବସିଥାନ୍ତେ ସାନଭଉଣୀଃ ନାବାଳିକାଙ୍କୁ ଉଦ୍ଧାର କଲା ସିଡବ୍ଲ୍ୟୁସି\nକୁନ୍ଦୁରା,୧୧।୨(ଡି.ଏନ୍.ଏ.): ବିବାହ ସ୍ଥିର ହୋଇସାରିଥିଲା। କିନ୍ତୁ ବଡ଼ଝିଅ ମନା କରିଦେବାରୁ ମା' ବାପା ନାବାଳିକା ସାନଝିଅକୁ ରବିବାର ବେଦୀରେ ବସାଇଥାନ୍ତେ। କିନ୍ତୁ ଏହି ଉଦ୍ୟମକୁ ଶେଷ ମୁହୂର୍ତ୍ତରେ ପଣ୍ଡକରି ସମ୍ପୃକ୍ତା ନାବାଳିକାଙ୍କୁ ଉଦ୍ଧାର କରିଛି କୋରାପୁଟ ଜିଲା ଶିଶୁ ସୁରକ୍ଷା ସମିତି ଓ କୁନ୍ଦୁରା ଥାନା।
